KAMART วิ่งแรง 6% นิวไฮรอบ 2 ปี คาดเก็งงบ Q1 โตแกร่ง รับยอดขายฟื้น
KAMART วิ่งแรง 6% ราคาหุ้นแตะ 5.30 บ. นิวไฮรอบ 2 ปี คาดนักลงทุนเก็งงบไตรมาส 1/65 โตแกร่ง รับยอดขายฟื้น หลังโควิด-19 คลี่คลายหนุนกำลังซื้อเพิ่มขึ้น
KAMART วิ่งแรง 6% ราคาหุ้นแตะ 5.30 บ. นิวไฮรอบ 2 ปี คาดเก็งงบไตรมาส 1/65 โตแกร่ง รับยอดขายฟื้น หลังโควิด-19 คลี่คลายหนุนกำลังซื้อเพิ่มขึ้น
19 เม.ย. 2565

ผู้สื่อข่าวรายงานว่า ราคาหุ้น บริษัท คาร์มาร์ท จำกัด (มหาชน) หรือ KAMART ล่าสุด  ณ เวลา 10:50 น. อยู่ที่ 5.30 บาท บวก 0.32 บาท หรือ 6.43% สูงสุดที่ 5.55 บาท ต่ำสุดที่ 5 บาท ด้วยมูลค่าซื้อขาย 173.70 ล้านบาท โดยราคาหุ้น KAMART ปรับตัวขึ้นสูงสุดในรอบ 2 ปี นับตั้งแต่ราคาหุ้นอยู่ที่ระดับ 5.60 บาท เมื่อวันที่ 8 ส.ค.2562

ทั้งนี้ บล.ไทยพาณิชย์ ระบุว่า ราคาหุ้น KAMART ปรับตัวขึ้น คาดว่ามาจากมุมมองผลการดำเนินงานในไตรมาส 1/2565 น่าจะออกมาดีเมื่อเทียบกับไตรมาส 4/2564 จากกำลังซื้อที่ฟื้นตัวดีขึ้น ประกอบกับราคาหุ้นในช่วงก่อนหน้าก็ร่วงลงไปมาก หลังจากได้รับผลกระทบจากการแพร่ระบาดของโควิด-19 ในปีที่ผ่านมา